
Referat fra møte 12. september

Det var ingen merknader til innkalling og saksliste.

Orienteringssaker:

Vi har mottatt en henvendelse fra stipendiatene som ønsker informasjon om fakultetet har en lønnspolitikk når det gjelder stipendiatene. FU-leder tar dette videre, og vil komme med tilbakemelding.

FU har reservert forskerlunsjen 26.9. for å informere om vitenskapelig produksjon på nivå 2 (det som gir best uttelling) og prosessen for å nominere tidsskrift til nivå 2.

Keskitalo har sendt en henvendelse til de faglig ansatte og bedt om medlemmer til en arbeidsgruppe som skal arbeide med det faglige innholdet på neste års nasjonale doktorgradsseminar. Ingen har meldt seg – Keskitalo vil derfor kontakte aktuelle medlemmer direkte.

Universitetsdirektøren har sendt forslag til justeringer av den interne budsjettfordelingsmodellen på høring til fakultetene. Forskningsutvalget ber om at vi gir tilbakemelding på at publiseringssystemet som er innført passer dårlig for juridiske fag.

For å lette arbeidet i forbindelse med forslag til bedømmelseskomiteer, ble FU enige om at vi for fremtiden skal sende ut informasjon om aktuelle medlemmer med CV på forhånd. I tillegg må FU-medlemmene ta med informasjon om eventuelle andre kandidater til møtet.

Petri Keskitalo foreslo at vi begynner med lærermøter også for PhD-lærerne (som vi har på masterstudiet). Hensikten med et slikt forum skal bl. a. være:

· Fordele ansvaret for undervisning på opplæringsprogrammet.

· Diskutere pedagogikk.

· Kvalitetssikring.

· Vi bør også arbeide for å opprette fagplaner innen hver modul.

FU ba adminsitrasjonen finne en møtedato og sende ut innkalling.

3. oktober skal vi ha arbeidsmøte med NOKUT.

Språkpolitikk for universitet og høgskolar i Norge – FUs innspill var innarbeidet i høringssvaret fra universitetsdirektøren til Universitets- og høgskolerådet.

FU 30 – 06
Opptaksregulering av PhD-studiet

Enstemmig vedtak:

Det juridiske fakultet har ikke behov for å innføre opptaksregulering på PhD-programmet i rettsvitenskap.

Det utarbeides en høringsuttalelse med utgangspunkt i saksforelegget og diskusjonen på møtet. Uttalelsen sendes på sirkulasjon til FU før den oversendes Universitetsdirektøren.

FU 31 – 06
PhD-studiet i rettsvitenskap – søknad om opptak

Enstemmig vedtak:

Saken utsettes.

FU 32 – 06
Opplæringsdelen høsten 2006 

Enstemmig vedtak:

Administrasjonen arbeider videre med detaljene for høstens program.

For å sikre tilstrekkelig deltagelse på oppstartseminaret har FU vurdert å gi uttelling for amanuensers deltagelse på oppstartseminaret, men valgte ikke denne løsningen nå. FU vil imidlertid komme tilbake til denne problemstillingen til våren hvis det fortsatt er for få deltagere til oppstartseminaret. 

Behandling av søknader om godkjenning/fritak:

Søknad om godkjenning av prosjektpresentasjon som ikke er i regi av FU:

Søknaden godkjennes under forutsetning av at:

· Seminaret ble arrangert i regi av en av forskergruppene ved fakultetet.

· En eller flere av deltagerne hadde førstestillingskompetanse, og at veileder var tilstede.

· Seminaret hadde en varighet på 2 ½ til 3 timer.

· En skisse med metodekapittel ble utarbeidet og sendt deltagerne minst 1 uke før. En kopi sendt FU.

Søknad om godkjenning av deltagelse på workshop i stedet for DNDS:

· Den workshopen som søkes godkjent i stedet for DNDS er fagspesifikk, mens de nasjonale doktorgradsseminarene er mer allmenne. Deltagelsen kan derfor ikke godkjennes som tilsvarende DNDS. Denne workshopen er også godkjent under en av de andre modulene i opplæringen , og kan ikke godkjennes flere ganger. 

FU 33 – 06
Fremdriftsrapporter og forskningsrapporter 2005

Enstemmig vedtak:

Inge Unneberg:

FU finner det godtgjort at forskningstiden er brukt til forskning/forskningsrelaterte oppgaver.

FU godkjenner doktorgradsstudentens fremdriftsrapport.
Ande Somby

FU finner det godtgjort at forskningstiden er brukt til forskning/forskningsrelaterte oppgaver.

